Priscilla Pointer

Priscilla Marie Pointer (18. toukokuuta 1924 New York, New York – 28. huhtikuuta 2025 Ridgefield, Connecticut) oli yhdysvaltalainen näyttelijä.

 Elämä 
Pointer syntyi New Yorkissa ja aloitti uransa teatterissa. Hänen vanhempansa Augusta Leonora (o.s. Davis) ja Kenneth K. Pointer olivat taiteilijoita. Pointer avioitui vuonna 1947 televisio-ohjaaja ja tuottaja Jules Irvingin kanssa, ja he saivat kolme lasta. Avioliitto kesti hänen miehensä kuolemaan asti vuonna 1979. Yksi heidän lapsistaan on näyttelijä Amy Irving, joka oli naimisissa Steven Spielbergin kanssa. Jules Irvingin kuoltua Pointer solmi vuonna 1981 uuden avioliiton näyttelijä Robert Symondsin kanssa. Hän jäi leskeksi miehen kuoltua eturauhassyöpään 23. elokuuta 2007.

 Ura 
Priscilla Pointer esitti vuosina 1969–1973 Adrienne Harris Raineytä sarjassa Where the Heart Is ja vuosina 1981–1983 Rebecca Barnes Wentworthia sarjassa Dallas.

Pointer esiintyi televisiouransa ohella monissa elokuvissa, joista tunnetuimpien joukkoon lukeutuvat Carrie (1976) ja Blue Velvet – ja sinisempi oli yö (1986).

 Lähteet 

Luokka:Yhdysvaltalaiset näyttelijät
Luokka:Yli satavuotiaiksi eläneet yhdysvaltalaiset
Luokka:Vuonna 1924 syntyneet
Luokka:Vuonna 2025 kuolleet